b'\n_START_ARTICLE_\nDatu Andal Ampatuan, Jr.\n_START_PARAGRAPH_\nSi Datu Andal Ampatuan, Jr. ang kasalukuyang Punong-bayan ng Datu Unsay, Maguindanao. Miyembro ng pamilyang Ampatuan sa lalawigan ng Maguindanao, sa pulo ng Mindanao sa Pilipinas Ang kanyang kapatid na si Zaldy Ampatuan naman ang pangrehiyong gobernador nang Nagsasariling Rehiyon sa Muslim na Mindanao (ARMM)._NEWLINE_Nakilala ang Ampatuan sa buong mundo noong Nobyembre 2009 dahil sa Pamamaslang sa Maguindanao. Tatakbo siya bilang gobernador ng lalawigan katunggali si Esmael Mangudadatu sa darating na halalan sa 2010. Subalit, ilang babaeng kamag-anak ni Mangudadatu at ilang grupo ng mga mamamahayag ang tinambangan at napatay sa masaker, at si Ampatuan Jr. ang agad-agad na itinurong pangunahing suspek. Dahil dito napatalsik siya at ang kanyang kapatid at ama sa namumunong partido na Lakas-Kampi-CMD nang  tagapangulo ng partido na si Gilberto Teodoro. Sumuko siya sa mga kinauukulan at sinampahan ng kasong pagpatay. Mariin niyang itinanggi na mayroon siyang kinalaman sa nangyari, kahit pa ilang mga saksi ang nagsasabing nakita nila si Andal sa pinangyarihan ng karumal-dumal na krimen.\n_START_SECTION_\nPersonal na buhay\n_START_PARAGRAPH_\nAnak siya ni Gob. Datu Andal S. Ampatuan Sr. at Bai Laila Uy-Ampatuan. Ang kanyang asawa ay si Bai Zandria S. Ampatuan.'